Þegar þú heyrir sagt að verðbólga sé X% þýðir það að verð á alls kyns vörum og þjónustu hafi hækkað um X% síðustu 12 mánuði. Verð á matvöru, bensíni, flugferðum, húsnæði og fleiru er mælt í hverjum mánuði og sú innkaupakarfa borin saman við síðasta mánuð. Ef innkaupakarfan er orðin dýrari köllum við það verðbólgu. Þetta er mælt með því sem kallað er vísitala neysluverðs (VNV) og er sú vísitala birt í hverjum mánuði.